Euroopa Liidu Teataja L 186 , 07/07/2001 Lk 0026 - 0027



Komisjoni määrus (EÜ) nr 1383/2001, 6. juuli 2001, millega muudetakse määrust (EÜ) nr 1372/95, millega kehtestatakse ekspordilitsentside süsteemi üksikasjalikud rakenduseeskirjad kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2777/75 linnulihaturu ühise korralduse kohta, [1] viimati muudetud määrusega (EÜ) nr 2916/95, [2] eriti selle artikli 3 lõiget 2, artikli 8 lõiget 13 ja artiklit 15, ning arvestades järgmist: (1) Komisjoni määrusega (EÜ) nr 1372/95 [3] (viimati muudetud määrusega (EÜ) nr 2337/1999 [4]) kehtestatakse ekspordilitsentside süsteemi üksikasjalikud rakenduseeskirjad kodulinnulihasektoris. (2) Komisjoni määrusega (EÜ) nr 1291/2000 [5] nähakse ette põllumajandussaaduste impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad. Kõnealuse määruse artikliga 14 nähakse ette, et ekspordilitsentsidele tuleb märkida 12numbriline tootekood, mis võetakse eksporditoetuse nomenklatuurist jaoks, või sama kategooria toodete koodid. (3) Saadud kogemust silmas pidades ja selleks, et hõlbustada litsentside kasutamist praegu erinevate tootekategooriate alla kuuluvate tervete tibude erinevate esitlusviiside puhul, tuleks kõiki kõnealuseid tooteid eksportida sama litsentsi alusel. Määruse (EÜ) nr 1372/95 I lisas ettenähtud tootekategooriaid tuleks seepärast kohandada ja lisada neile kategooria 4 alla kuuluvad tooted kategooriasse 3. (4) I lisas kindlaksmääratud tagatisi tuleb kohandada vastavalt muudetud toetussummadele ja IV lisas olev riikide loetelu peaks kajastama käesolevas määruses ettepandud sihtkohti. (5) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1372/95 I ja IV lisa asendatakse käesoleva määruse vastavate lisadega. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. juuli 2001 Komisjoni nimel komisjoni liige Franz Fischler [1] EÜT L 282, 1.11.1975, lk 77. [2] EÜT L 305, 19.12.1995, lk 49. [3] EÜT L 133, 17.6.1995, lk 26. [4] EÜT L 281, 4.11.1999, lk 21. [5] EÜT L 152, 24.6.2000, lk 1. -------------------------------------------------- I LISA " I LISA Põllumajandustoodete eksporditoetuse nomenklatuuri tootekood | Kategooria | Tagatise määr (eurodes 100 kg netomassi kohta) | 010511119000010511199000010511919000010511999000 | 1 | — | 010512009000010519209000 | 2 | — | 020712109900020712909990020712909190 | 3 | 6 6 6 | 020725109000020725909000 | 5 | 3 | 020714209900020714609900020714709190020714709290 | 6 (a) | 2 | 020714209900020714609900020714709190020714709290 | 6 (b) | 2 | 020727109990 | 7 | 3 | 020727609000020727709000 | 8 | 3 | " -------------------------------------------------- II LISA " IV LISA Armeenia, Aserbaidžaan, Gruusia, Kasahstan, Kõrgõzstan, Moldova, Tadžikistan, Türkmenistan, Ukraina, Usbekistan, Valgevene ja Venemaa. " --------------------------------------------------